Eppu Nuotio

Eija-Riitta ”Eppu” Nuotio (o.s. Silvennoinen, ent. Rantanen, s. 13. helmikuuta 1962 Iisalmi) on suomalainen kirjailija ja näyttelijä. Hän työskentelee myös ilmaisutaidon opettajana, suomentajana, ohjaajana ja näytelmäkirjailijana.

Nuotion kirjallinen tuotanto sisältää lastenkirjoja, tv-ohjelmia, kuunnelmia, näytelmiä, musikaaleja, konserttikäsikirjoituksia ja romaaneja. Hänen aikuisille suunnattua tuotantoaan ovat esimerkiksi Varkaus-sarja ja toimittaja Pii Marinista kertovat jännitysromaanit. Nuotio on kirjoittanut myös kolumneja ja jatkokertomuksia eri lehtiin. Hän on ollut vuodesta 2002 alkaen Unicefin hyvän tahdon lähettiläs. Nuotio on osuuskuntamuotoisen Crime Time -kustantamon perustajajäsen.

Nuotio on näytellyt muun muassa teattereissa ja televisiosarjoissa Tuliportaat (1998), Kesäkerttu (1998–1999) ja Sisaret (2003).

Ura
243px|thumb|Eppu Nuotio Helsingin kirjamessuilla lokakuussa 2007.
Nuotio valmistui ylioppilaaksi Iisalmen lukiosta 1981. Hän työskenteli Rauman Kaupunginteatterissa 1981 ja Jyväskylän kaupunginteatterissa 1988–1992. Hän näytteli vuonna 1985 ilmestyneessä Rauni Mollbergin Tuntematon sotilas -elokuvassa lotta Kotilaista. Lisäksi hän on näytellyt muun muassa käsikirjoittamassaan sarjassa Sisaret (2003) ja draamasarjassa Tuliportaat. Vuosina 1998 ja 1999 Nuotio esiintyi televisiossa sanavalmiina tähtitoimittaja Kerttu Ströminä viihdesarjassa Kesäkerttu ja haastatteli ihmisiä eri aloilta pilke silmäkulmassa.

Nuotion kirjallinen tuotanto ulottuu romaaneista musiikkivideoiden ja konserttien käsikirjoituksiin.

Lasten- ja nuortenkirjallisuus
Vuonna 1997 Nuotion lastenkirja Etsivätoimisto Jalka & Lamppu ja ihmeellinen tapaus oli Finlandia Junior -palkintoehdokkaana.

Nuotio on tehnyt paljon yhteistyötä Tuutikki Tolosen kanssa. Vuonna 2005 he dramatisoivat Oulun kaupunginteatteriin lastennäytelmän Mestaritontun seikkailut Aili Somersalon samannimisen kirjan pohjalta. He ovat kirjoittaneet nuortenkirjat Unienvaihtaja (2005) ja Kuunsulka (2006), monikulttuurisen ja -kielisen Pensionaatti Onnela -sarjan sekä kaksi Sari Airolan kuvittamaa, pienestä Leonardo-pojasta kertovaa kirjaa, Leonardo Leijonavauva (2008) ja Leonardon työt (2009).

Vuonna 2010 Nuotio sai Otavan kirjasäätiön Kaarina Helakisa -palkinnon monipuolisesta työstä lasten- ja nuortenkirjailijana.

Varkaus-sarja
Nuotion vuosina 2003–2005 ilmestynyt kolmiosainen Varkaus-sarja kertoo Annukka Lehmuksesta, joka on syntynyt samana päivänä, kun Marilyn Monroe kuolee. Ensimmäinen osa, Peiton paikka (2003), käsittelee Annukan lapsuutta 1960-luvun Varkaudessa. Toinen osa, Neitsytmatka (2004), keskittyy Annukan teinivuosiin. Viimeinen osa, Onnellinen loppu (2005), kertoo Annukan elämästä neljänkympin kriisin varjossa 2000-luvun alun Helsingissä.

Pii Marin -kirjat
Vuonna 2006 Nuotio debytoi jännityskirjailijana romaanilla Musta. Siinä lounaissuomalaiseen pikkukaupunkiin muuttanut tummaihoinen naistoimittaja Pii Marin seikkailee sarjamurhaajan jäljillä. Teoksia on verrattu Leena Lehtolaisen ja Liza Marklundin tuotantoon.

Kuusiosaisen sarjan muut osat ovat Kosto (2007), Maksu (2008), Varjo (2009), Paine (2010) ja keväällä 2011 ilmestynyt sarjan päättävä Loppu. Toisessa osassa liikutaan tositelevision maailmassa ja kolmannessa selvitetään lapsenryöstöä ja Kirkkonummen metsissä tapahtunutta pahoinpitelyä. Neljännen osan tapahtumat käynnistyvät kun nuori musliminainen löydetään surmattuna hääpuvussaan ja sarjan viidennessä osassa käsitellään piinaavaa parisuhdetta. Sarjan viimeisessä osassa Henna ja Mikko ostavat unelmiensa talon, joka osoittautuu homepesäkkeeksi. Kun kauppiasta aletaan etsiä, hänen huomataan kadonneen jäljettömiin.

 Musikaalit 
Nuotio on kirjoittanut yhteistyössä Tiina Brännaren kanssa musikaalit kuten Marilyn, Delilah, Liz ja Huone 112, jotka on käännetty englanniksi ja saksaksi. Heitä edustaa suuri saksalainen teatteriagentuuri Gallissas.

Yksityiselämä
Nuotio on naimisissa muusikko ja ohjaaja Kurt Nuotion kanssa. Heillä on kolme lasta. Perhepiiriin kuuluvat myös Kurt Nuotion aikuiset pojat. Nuotiot asuivat pitkään Kemiönsaaren kunnassa Hiittisten saaristossa, josta muuttivat 2014 Berliiniin.Aatela, Eija: ”Berliinissä vietämme kuherruskuukautta”, Oma Aika 3/2014 s. 6–14. Vuonna 2019 he muuttivat takaisin Suomeen.

 Palkinnot 
 Suomalainen kuvakirja -palkinto 1995
 Koura-palkinto 1999
 Lasten LukuVarkaus -palkinto 2008
 Laivakello-palkinto 2009
 Kirjava Kettu -palkinto 2010 
 Kaarina Helakisa -palkinto 2010

Tuotanto
Lastenkirjat
 Vartiainen ja kärpäskopteri, kuvittanut Riitta Uusitalo, Tammi 1994 ()  
 Älä ankka aivasta, kuvittanut Markus Majaluoma, loruja, Tammi 1995 () 
 Vartiainen ja kovaääninen kuiskaaja, kuvittanut Riitta Uusitalo, Tammi 1996 ()  
 Ollaan ananas ja kookos: rakkausriimejä, kuvittanut Virpi Talvitie, Tammi 1998 ()
 Muita kuita, satu- ja laulukuvakirja, kuvittanut Virpi Talvitie, Tammi 1999 ()  
 Mailikirja, yhdessä Jouni Tossavaisen kanssa, Kopijyvä 2000  
 Epsukepsu, lastenkirja, kuvittanut Virpi Talvitie, Tammi 2002 ()
 Näin pienissä kengissä, kuvittanut Katja Tukiainen, runokirja lasten suruista, Tammi 2003 ()  
 Sekuntiviisaripoika, Tammi 2004 ()
 Silkkipaperitaivas, kuvittanut Virpi Penna, rakastamisrunoja vauvoille, Tammi 2005 ()
 Unienvaihtaja, yhdessä Tuutikki Tolosen kanssa, Tammi 2005 ( )
 Kuunsulka, yhdessä Tuutikki Tolosen kanssa, Tammi 2006 ()
 Hyttysenkesyttäjä ja muita haaveammatteja, kuvittanut Mervi Lindman, Tammi 2006 ()
 Leonardo leijonavauva, yhdessä Tuutikki Tolosen kanssa, kuvittanut Sari Airola, Otava 2008
 Leonardon työt, yhdessä Tuutikki Tolosen kanssa, kuvittanut Sari Airola, Otava 2009
 Ripinä & Rapina, lastenrunoja + cd, laulut säveltänyt Anna Anttonen, kuvittanut Tiina Palokoski, Otava 2009 ()
 Ison karhun kiiltävät kengät, kuvittanut Anita Polkutie, Tammi 2011
 Kuusivuosi: Sarjakuvarunoja, kuvittanut Jusa Hämäläinen, Tammi 2011
 Metsän eläimiä, yhdessä Elina Aarnion kanssa, kuvittanut Karoliina Pertamo, loruja, Tammi 2011
 Papupiilokas – ötökkäriimejä, kuvittanut Linda Bondestam, Otava 2012
 Veikko ja Veikko, Anna Nuotio ja Eppu Nuotio, kuvittanut Kristiina Louhi, Otava 2012 ( )
 Veikko ja Veikko lomalla, Anna Nuotio ja Eppu Nuotio, kuvittanut Kristiina Louhi, Otava 2013 ()
 Maami Mustikka, yhdessä Maami Snellmanin ja Sanna Pelliccionin kanssa, Bazar 2015 ()
 Karhu ja kaverit – Tarinoita ja tehtäviä, yhdessä Maami Snellmanin ja Sanna Pelliccionin kanssa, Bazar 2017
 Minä tykkään nyt: ilosta, ujostelusta ja muista tunteista, kuvittanut Liisa Kallio, WSOY 2019
 Maailman viimeiset noidat, kuvittanut Marjo Nygård, Bazar 2019
 Sinä olet kaunis, kuvittanut Kristiina Louhi, kuvakirja, WSOY 2020
 Lappukaulatyttö, kuvittanut Sanna Pelliccioni, S&S 2022
 Sinä päivänä, kuvittanut Sanna Pelliccioni, kuvakirja, S&S 2024
 Anteeksi, kuvittanut Sanna Pelliccioni, kuvakirja, S&S 2025
 Pikkumummu ja iso rakkaus, kuvittanut Kristiina Louhi, WSOY 2025

 Etsivätoimisto Jalka & Lamppu (kuvittanut Liisa Kallio) 

 Etsivätoimisto Jalka & Lamppu ja ihmeellinen tapaus, Tammi 1997 ()
 Etsivätoimisto Jalka & Lamppu ja kadonnut enkeli, Tammi 2000 ()
 Etsivätoimisto Jalka & Lamppu ja kuuluisat kultarahat, Tammi 2004

Villilä-sarja (julkaistu Kirjava Kukko -sarjassa, kuvittanut Katri Kirkkopelto)
 Villilän Vauhti, Tammi 1998 ()
 Villilän vauva, Tammi 2000 ()  
 Villilän viheltäjät, Tammi 2001 ()
 Sirkus saapuu Villilään, Tammi 2002 ()
 Postia Villilästä, Tammi 2003 ()
 Radio Villilä, Tammi 2004 ()
 Villilän Runoilijat ry, Tammi 2005 ()

 Kingi-sarja (kuvittanut Katri Kirkkopelto) 

 Koko saaren kingi, Otava 2007 ()
 Kingi kalassa, Otava 2008
 Kingi karkuteillä, Otava 2009
 Kingi ja ponteva pentu, Otava 2010
 Kingi ja kaverit, Otava 2011
 Kingi ja joulujen joulu, Otava 2012

Pensionaatti Onnela -sarja (yhdessä Tuutikki Tolosen kanssa)
 Delfinan matka-arkku, Otava 2007
 Täytettyjen tomaattien talvi, Otava 2008
 Kaukaisten rakkauksien kirja, Otava 2010
 Delfinan kellokesä, Otava 2011
 Taikurin poika, Otava 2013

 Tämä vai tuo? (kuvittanut Aino Louhi) 

 Viljan syntymäpäivät, Bazar 2015 ()
 Matkakuumetta, Bazar 2016
 Toripäivä, Bazar 2017
 Metsäretki, Bazar 2019

 Typy (yhdessä Sanna Iston kanssa, kuvittanut Sari Airola) 
 Typy ja topakka tonttu, Bazar 2015
 Typy ja muriseva mörkö, Bazar 2016
 Typy ja kelju keiju, Bazar 2017
 Typy ja paukutteleva peikko, Bazar 2018
 Typy ja nokkela noita, Bazar 2020

 Pikkusaari-sarja (kuvittanut Saara Vallineva) 

 Pirkko Punarinta ja kadonnut polkupyörä, Bazar 2018
 Kauko Kivitasku ja kadonnut onnenkivi, Bazar 2019
 Paola Pääsky ja kadonnut soittorasia, Bazar 2020

 OHO-sarja (kuvittanut Liisa Kallio) 

 Oho, miten hyvää!, WSOY 2021
 Oho, miten taitavasti!, WSOY 2021
 Oho, mitä tapahtuu?, WSOY 2022
 Oho, nyt harmittaa!, WSOY 2023

 Nuortenkirjat 

 Salasana: rakkaus, yhdessä Maami Snellmanin ja Sanna Pelliccionin kanssa, Lasten Keskus 2019

 Venla T (yhdessä Anna Nuotion kanssa) 

 Venla T:n rakkaudet, Otava 2014 ()
 Venla T:n se ainoa oikea, Otava 2015
 Ihana Venla T, Otava 2016

Varkaus-sarja
 Peiton paikka, Otava 2003 ()
 Neitsytmatka, Otava 2004 ()
 Onnellinen loppu, Otava 2005 ()

Pii Marin -romaanit
 Musta, Otava 2006 ()
 Kosto, Otava 2007 ()
 Maksu, Otava 2008 ()
 Varjo, Otava 2009 ()
 Paine, Otava 2010 ()
 Loppu, Otava 2011 ()

Salome Virta




Ellen Lähteen tutkimuksia




Raakel Oksa ratkaisee

 Hopeamedaljonki. Helsinki: Gummerus, 2023. 
 Pitkäsoitto. Helsinki: Gummerus, 2024. 
 Hevosenkenkä, Gummerus 2025

Muut kirjat
 Valetta, romaani, Tammi 1995 ()
 Ilojen sokeri, surujen suola: mietteitä naisen elämästä, yhdessä Maikki Harjanteen kanssa, Tammi 1995 () 
 Pariasiaa, parisuhdeopas tähtitoimittaja Kerttu Strömin nimellä, Tammi 1999 ()
 Tuplana kiitos!, romaani, yhdessä Anna Nuotion kanssa, CrimeTime 2011 () 
 Mutta minä rakastan sinua, romaani, Otava 2015 ()
 Maggie ja minä, romaani, Gummerus 2020

 Veto, yhdessä Tiina Brännaren kanssa, romaani, Otava 2022

 Novellit novellikokoelmissa 

 Pidä huoli tavaroistasi, novellikokoelmassa Etsijät: Novelleja nuorille, Tammi 2011
 Tykki, CrimeTime 2011
 Paketti, novellikokoelmassa Taksi – 14 dekkaria kumijalasta, CrimeTime 2012
 Kylmä rakastaja, novellikokoelmassa Rikospaikka Pasila, CrimeTime 2012
 Rikospaikka Tampere – 16 novellia, CrimeTime 2016
 Illallinen kahdelle, novellikokoelmassa Kill Your Darlings: 10 tapaa murhata ystävä, CrimeTime 2025

 Sadut satukokoelmissa 

 Ei höyheniä, satukokoelmassa Vuosituhannen sadut, Ulkoasiainministeriö 2007
 Romuvuori, satukokoelmassa Vuosituhannen sadut, Ulkoasiainministeriö 2007
 Käpsäkkä, satukokoelmassa Unten maille, WSOY 2007

Filmografia
Käsikirjoittajana
 Pikku veturi (1995–2000)
 Kesäkerttu (1998–1999)
 Paristo (2002)
 Sisaret (2003)

Näyttelijänä
 Tuntematon sotilas (1985) – lotta Kotilainen
 Kirkko keskellä kylää (1986, televisiosarja)
 Saapasmanni (1995, lyhyt lastenelokuva) – Akun äiti
 Alma ja kadonneen pipon arvoitus (1996)
 Tuliportaat (1998) - Soili Jalaspuro 
 Kesäkerttu (1998–1999)
 Sisaret (2003, televisiosarja) – Kaija Liimatainen

Lähde

Lähteet

Aiheesta muualla
 Eppu Nuotion blogi

Luokka:Suomalaiset rikoskirjailijat
Luokka:Suomalaiset lasten- ja nuortenkirjailijat
Luokka:Suomalaiset fantasiakirjailijat
Luokka:Suomalaiset näyttelijät
Luokka:Suomentajat
Luokka:Vuonna 1962 syntyneet
Luokka:Elävät henkilöt